വിയ്യൂര് ജയിയിലെ പ്രതികളുടെ ഫോണ്വിളി ജയില് സൂപ്രണ്ടിന് കാരണം കാണിക്കല് നോട്ടീസ് തിരുവനന്തപുരം: വിയ്യൂര് ജയിലിലെ പ്രതികളുടെ ഫോണ് വിളിയില് ജയില് സൂപ്രണ്ടിന് നോട്ടീസയച്ചു. 7 ദിവസത്തിനകം മറുപടി നല്കണമെന്നാവശ്യപ്പെട്ടാണ് കാരണം കാണിക്കല് നോട്ടീസ് അയച്ചിരിക്കുന്നത്.ഡിജിപിയുടേതാണ് ഉത്തരവ്. അന്വേഷണ റിപ്പോര്ട്ടില് സൂപ്രണ്ടിനെതിരെയടക്കമുള്ള കണ്ടെത്തല് സര്ക്കാരിനെ അറിയിക്കും. ജയില് സൂപ്രണ്ട് എ.ജി.സുരേഷിനാണ് നോട്ടീസ് നല്കിയത്. ഉത്തര മേഖല ജയില് ഡിഐജിയുടെ റിപ്പോര്ട്ടിലാണ് നടപടി. വിയ്യൂര് സെന്ട്രല് ജയിലില് തടവുകാരുടെ ഫോണ് വിളി സജീവമാണെന്നു കണ്ടെത്തിയ സാഹചര്യത്തില് ജയില് ഡിജിപി പരിശോധന നടത്തിയിരുന്നു. ഉദ്യോഗസ്ഥരുടെ സഹായത്തോടെയാണോ തടവുകാര്ക്ക് സൗകര്യം ലഭിക്കുന്നതെന്നും ജയില് ഡിജിപി പരിശോധിച്ചു. ജയിലില് ഫോണിന്റെയും ലഹരിയുടെയും ഉപയോഗം വ്യാപകമായതിനാല് ക്രൈം ബ്രാഞ്ച് അന്വേഷിക്കണമെന്ന് നേരത്തെ ജയില് മേധാവി ആഭ്യന്തര സെക്രട്ടറിക്ക് കത്ത് നല്കിയിരുന്നു. നേരത്തെ ടി പി വധക്കേസ് പ്രതിയായ കൊടി സുനിയില് നിന്നും ഫോണ് പിടിച്ചെടുക്കുകയും പല തവണ ഗുണ്ടകളെ അടക്കം സുനി ജയിലില് വിളിച്ചെന്നും കണ്ടെത്തിയിരുന്നു. കൊലപാതക കേസില് തടവില് കഴിയുന്ന റഷീദ് എന്ന തടവുകാരന് 223 മൊബൈല് നമ്ബറുകളിലേക്ക് 1345 തവണ ഫോണ് വിളിച്ചിരുന്നതായി അധികൃതര് കണ്ടെത്തി. ഇതേ ഫോണില് നിന്ന് മറ്റു തടവുകാരും വിളിച്ചിട്ടുണ്ട്. ജാമറുകള് ഉള്പ്പെടെയുള്ള ശക്തമായ നിയന്ത്രണങ്ങള് ഫലം കാണാത്ത സ്ഥിതിയാണ്. തീവ്രവാദ കേസുകളില് അടക്കം പ്രതികളായവര് ജയിലില് കഴിയുന്ന സാഹചര്യത്തില് അതീവ ഗൗരവത്തോടെ ആണ് ആഭ്യന്തര വകുപ്പ് വിഷയത്തെ കാണുന്നത്. അതു കൊണ്ടു തന്നെയാണ് ക്രൈം ബ്രാഞ്ച് അന്വേഷണത്തിനുള്ള ശുപാര്ശ. The post വിയ്യൂര് ജയിയിലെ പ്രതികളുടെ ഫോണ്വിളി ജയില് സൂപ്രണ്ടിന് കാരണം കാണിക്കല് നോട്ടീസ് appeared first on Pravasishabdam.